Diari Oficial de la Generalitat Valenciana


Sumari del DOGV 9269, del 02-02-2022 (2022/777)

RESOLUCIÓ de 31 de gener de 2022, del conseller d'Economia Sostenible, Sectors Productius, Comerç i Treball, per la qual s'amplia el termini per a la presentació de sol·licituds de les subvencions convocades per la Resolució de 22 de desembre de 2021, per la qual s'aproven les bases reguladores i es convoquen subvencions destinades al Programa de suport a dones en els àmbits rural i urbà, dins del Pla de recuperació, transformació i resiliència (CID 343).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9269

Data del DOGV
:   02-02-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/777


Data del document
:   31-01-2022

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball
    * legislació

RESOLUCIÓ de 31 de gener de 2022, del conseller d'Economia Sostenible, Sectors Productius, Comerç i Treball, per la qual s'amplia el termini per a la presentació de sol·licituds de les subvencions convocades per la Resolució de 22 de desembre de 2021, per la qual s'aproven les bases reguladores i es convoquen subvencions destinades al Programa de suport a dones en els àmbits rural i urbà, dins del Pla de recuperació, transformació i resiliència (CID 343). [2022/777]  
Amb data 29 de desembre de 2021, es va publicar en el Diari Oficial de la Generalitat Valenciana la Resolució de 22 de desembre de 2021, del conseller d'Economia Sostenible, Sectors Productius, Comerç i Treball, per la qual s'aproven les bases reguladores i es convoquen, mitjançant tramitació anticipada, les subvencions destinades al finançament de les inversions del component 23 «Noves polítiques públiques per al mercat de treball dinàmic, resilient i inclusiu», inversió 2 (Ocupació dona i transversalitat de gènere en les polítiques públiques de suport a l'activació per a l'ocupació), en el qual s'incardina el Programa de suport a dones en els àmbits rural i urbà, dins del Pla de recuperació, transformació i resiliència (CID 343).  
El punt resolutiu 16, punt 7, de l'esmentada resolució, estableix que el termini per a la presentació de sol·licituds de subvenció serà des del dia 17 de gener fins al dia 4 de febrer de 2022, ambdós inclusivament.  
Per la seua part, l'article 32 de la Llei 39/2015, d'1 d'octubre, del procediment administratiu comú de les administracions públiques, habilita l'Administració per a concedir, d'ofici, una ampliació dels terminis establits, sempre que es produïsca abans del venciment del termini de què es tracte i que no excedisca la meitat d'aquest.  
Atés que fins a la data s'ha presentat un nombre escàs de sol·licituds això pot ser a causa de la necessitat de donar més publicitat i difusió a les ajudes, com de donar més marge temporal per a la preparació i enllestiment de la documentació necessària per a presentar la sol·licitud, per tant, es fa necessària una ampliació del termini de presentació de sol·licituds.  
Per tot això, i fent ús de la facultat que em confereix l'article 23 del Decret llei 6/2021, d'1 d'abril, del Consell, de mesures urgents en matèria economicoadministrativa per a l'execució d'actuacions finançades per instruments europeus per a donar suport a la recuperació de la crisi conseqüència de la covid-19, en relació amb l'article 160.4.b de la Llei 1/2015, de 6 de febrer de la Generalitat, d'hisenda pública, del sector públic instrumental i de subvencions, i com que han emés informe l'Advocacia de la Generalitat, i també la Intervenció Delegada en LABORA de la Intervenció General, resolc:  
  
Primer  
Ampliar el termini per a la presentació de les sol·licituds de la Resolució de 22 de desembre de 2021, del conseller d'Economia Sostenible, Sectors Productius, Comerç i Treball, per la qual s'aproven les bases reguladores i es convoquen, mitjançant tramitació anticipada, les subvencions destinades al finançament de les inversions del component 23 «Noves polítiques públiques per al mercat de treball dinàmic, resilient i inclusiu», inversió 2 (Ocupació dona i transversalitat de gènere en les polítiques públiques de suport a l'activació per a l'ocupació), en el qual s'incardina el Programa de suport a dones en els àmbits rural i urbà, dins del Pla de recuperació, transformació i resiliència (CID 343), per un termini de set dies hàbils i finalitzarà el nou termini màxim de presentació, el dia 15 de febrer de 2022, inclòs.  
  
Segon  
Aquesta resolució tindrà efectes des de la publicació en el Diari Oficial de la Generalitat Valenciana.  
Contra aquest acte es pot interposar un recurs, de conformitat amb el que es disposa en l'article 32.3 de la Llei 39/2015, d'1 d'octubre, del procediment administratiu comú de les administracions públiques.  
  
València, 31 de gener de 2022.- El conseller d'Economia Sostenible, Sectors Productius, Comerç i Treball: Rafael Climent González.